da da da da da da nb da da da da nb nb da da da da da da da nl da sq da da da da da nb en en en
Hatten af for Skanderborg - masken på for Herning - Svanholm Cricketklub
Mandag d. 7. september 2015 kl. 22:08 af Henrik Pfaff
Førsteholdet endte deres sæson med en dobbelttur til Herning og Skanderborg. Turen til Herning skyldtes at den første kamp regnede i stykker. For at få sølv skulle vi vinde begge kampe – og især mod Herning skaffe os en bedre koefficient og mod Skanderborg skulle vi tilføje jyderne deres første nederlag i år. For at få bronze skulle vi vinde en af kampene og AB måtte ikke vinde over KB.
Det havde været uvejr i Jylland i ugen op til kampen, men vejret var i og for sig godt nok – bortset fra da det begyndte at regne i Herning kl. 18.08 og kampen derved aflystes, da spilletiden var udløbet.
Men de to modstanderes håndtering af situationen var som dag og nat.
Det er svært at tro ud fra Peter Powers flotte billeder, at det var i Skanderborg at der blev spillet cricket til ende og ikke i Herning.
Ingen af dem havde noget at spille for, men Skanderborg gjorde alligevel alt for at få kampen gennemført – meget mere end man kan forvente. Deres spillere mødte to timer for kampstart og gik i krig med at gøre det spilleklar. Brandvæsnet blev tilkaldt og de fik 4 pumper i gang med at fjerne ca. 5 millioner liter vand. Banen var dog for våd at spille på i den ene ende, så der blev aftalt mellem partnerne, at der kun blev kastet fra een ende - grænsen blev kortet væsentligt af i den anden ende, hvor der blev sat et hegn op for at hindre bolden i at nå det våde område – det fungerede.
Det var stik modsat i Herning. Her havde Hernings anfører Lars Hedegård fra dagens start sat sig for, at der ikke skulle spilles. Hans udgangspunkt for en kamp synes at være at den ikke skal spilles –alle andre mener nok dent modsatte, når de nu kommer ud for at dyrke idræt.
Der er indlysende at Herning må tage ansvaret for, at der er problemer med banen især i udkanten. Så må klubben enten flytte kampene til deres bane 2, få banen ordnet eller være mere imødekommende, når de har gæster og spille, selvom der er problemer. Bare at sætte sig ned at sabotere og vente på, at de næste, der kommer til Herning, også kommer forgæves , ja hvad skal man sige, hvis man skal holde sig indenfor den noble tone……………………
Ved 16 tiden blev de mest kriminelle områder spærret af og dommerne, der hidtil ikke ville dekretere spil mod Hernings vilje, satte en 2x20 overs kamp i gang. Den kom dog kun til at vare to timer, da en regnbyge standsede yderligere spil. Vi scorede 183/4, Herning havde 9 efter to overe, da kampen blev aflyst (Mads Henriksen 58, Hamid Shah 48, Saif Ahmad 30 og Zameer Khan 29).
I Skanderborg spillede man trods en bane, der var langt værre end den i Herning. Kampen kom i gang med en times forsinkelse og til vor glæde vandt vi lodtrækningen og battede først i 40 overes kampen.
Pitchens opspring var OK, men bolden seamede helt umanerligt og en god kaster havde alle fordelene.
Vi mistede de første tre for 18, 5 for 96, 7/121. Det så svært ud. Men Taha Ahmed valgte at spille årets halvleg (40) og næsten debutant Bilal Khan hjalp med 22 – han startede med at parere tre bolde og langede derefter en sekser ud . Vi endte med 173. Forinden havde Mads Henriksen lavet 28 på 50 bolde, da han sammen med Zishan Shah (23) reparerede på det indledende sammenbrud . Hamid Shah præsterede 25.
Topscorer Taha i en sekser
Næsten debutant Bilal Khan i en sekser
Ifølge anfører Amjad Khan var vores kastning den bedste i år. Måske opmuntret af den hjælpsomme pitch. Linjen god længde lige udenfor for offpinden præsterede samtlige hurtigbowlere.
Frederik Klokker var selvfølgelig manden at få ud. Han sagde selv, at han havde umådelige vanskeligheder med at se, hvor han skule hente sine point på den pitch mod kastere, der kunne udnytte den. Amjad, Basit og Mads ryddede cremen hos Herning, nemlig Pedersen-brødrene og Klokker. Vi havde seks ude for 31, men intet var afgjort på den lille bane, hvor nogle få overe kunne vende billedet.
7-skanderborggærder faldt ved 115 – all out 125, men det var mere tæt end det lyder, sagde anfører Khan. 3 gærder for 18 til Basit, 2 for 16 til Amjad, 3 for 28 til Saif.
Broncemedaljerne hjalp lidt på en sæson, der må betegnes som skuffende med to nederlag til AB, et til Kb og et til Skanderborg.
Næste år indskrænkes divisionen til 6 hold – der kommer ikke de walk overkampe, som der har været i år. Spændende at se, hvordan det går.
Vore broncevindere: Stående bagest fra venstre; Saud Munir, Basit Raja Javed, Amjad Khan, Mads Henriksen, Bilal Khan.
Knælende; Azan Ur-Rehman, Saad Ahmad, Taha Ahmed, Hamid Shah, Zameer Khan, Saif Ahmad